A viselkedés módosításra nincs garancia, de mindaddig, amíg a kutyának szeparációs szorongása van, és nem valamilyen egészségügyi probléma húzódik a háttérben, vagy egyéb viselkedészavar, addig ez a módszer működik a reménytelennek tűnő esetekben is – kortól, fajtától és súlyosságtól függetlenül. A kutyák értő-érző lények, ezért számos tényező befolyásolhatja az eredményeket, mind a tréning folyamán, mind a tréning elvégzése után is. Sajnos ebből kifolyólag nem tudok ígéretet tenni semmilyen konkrét eredményre, azonban azt megígérhetem, hogy mindent elkövetek, hogy Te és kutyusod sikerélményekkel és szorongásmentesebb élettel gazdagodjatok.